કલ્કિ કોચલીને બહુ ઓછા સમયમાં દર્શકો વચ્ચે પોતાની સારી એવી જગ્યા બનાવી લીધી છે. થિયેટર સાથે જોડાયેલી કલ્કિએ મોટા ભાગે પર્ફોર્મન્સ બેઇઝ ફિલ્મો જ કરી છે. બોલ્ડ અને બ્યુટીફુલ કલ્કિ ખૂબ જ જલદી ‘મંત્રા’ ફિલ્મમાં એક દમદાર પાત્રમાં જોવા મળશે. ફિલ્મો પ્રત્યે સેન્સર બોર્ડના વલણ વિશે વાત કરતાં તે કહે છે કે હું તો પહેલાંથી જ કહેતી આવી છું કે અહીં કોઇ સેન્સર બોર્ડ નથી, પરંતુ આ તો સર્ટિફિકેશન બોર્ડ છે, જે એ વાત સર્ટિફાઇડ કરે છે કે કઇ ફિલ્મ કઇ ઉંમરના લોકો જોઇ શકે છે. આ લોકતંત્રમાં સેન્સરશિપ નામની કોઇ વસ્તુ હોતી નથી, કેમ કે તે બોલવાની સ્વતંત્રતા પર પ્રતિબંધ મૂકે છે.